text: Mängu võtmeks pidas Kristal tehtud plaanidest kinnipidamist. «Distsipliini koha pealt oli väga hea mäng. Teadsime, et Florale meeldib palliga olla, ja lasime neil seda teha, aga surusime nad oma poolele,» sõnas Kristal. Flora peatreeneri Marko Lelovi sõnul otsustati mäng ära keskväljal. «Kaotasime seal üks-üks-duelle ning selle tulemusel ei jõudnud pallid kiirelt ründajateni. Aga seis näitab suuremat vahet kui mängupilt,» sõnas ta optimistlikult.